 Mgunduzi wa madini pekee duniani aina Tanzanite yanayopatikana Tanzania, Jumanne Ngoma amefariki leo jijini Dar es Salaam.Taarifa ambazo HabariLeo imethibitishiwa zinaeleza kuwa shujaa huyo amefariki leo Jumatano katika Hospitali ya Taifa ya Muhimbili.Marehemu Ngoma alitambuliwa rasmi na Rais John Magufuli kuwa mgunduzi wa madini hayo yanayopatikana Mererani, Simbanjiro, mkoani Manyara wakati wa uzinduzi wa ukuta unaozunguka mgodi huo.Rais Magufuli alimzawadia mgunduzi huyo kiasi cha Shilingi milioni 100 na kumtangaza kuwa mzalendo wa taifa.Mzee Jumanne aliyezaliwa mwaka 1939 wilayani Same, mkoani Kilimanjaro alionekana kudhohofika kiafya kutokana na maradhi yaliyokuwa yanamsumbua.